laion/Wikipedia-Exotic huggingface dataset:
מדעי הקרקע

מדעי הקרקע או תורת הקרקע (באנגלית: soil sciences) הוא תחום מדעי אשר נושא מחקרו הוא הקרקע. הקרקע, כתָּוֶךְ המחבר בין הליתוספירה, האטמוספירה, הביוספירה וההידרוספירה, נחקרת על ידי מדענים הבאים מתחומים שונים. כיום נהוג פצול מדעי הקרקע לשני תת-תחומים שונים אשר החפיפה ביניהם רבה מאד: אדפולוגיה – חקר האינטראקציה בין אורגניזמים קרקעיים לבין החלקים האביוטיים. פדולוגיה – חקר הִוָּצרות קרקעות, התפתחותן, אפִיונן, ותפוצתן על-פני כדור הארץ. תחום האדפולוגיה כולל גם את מיון הקרקע. לא כל העוסקים בתחום מקבלים פיצול זה. מדעי הקרקעי הם תחום מדעי צעיר יחסית. כאבי התחומים נחשב הגאולוג והגאוגרף הרוסי וסילי דוקוצ'ייב אשר הצעיד וקידם את מדעי הקרקע ברוסיה במאה התשע-עשרה. הוא הגה את רעיון חמשת הגורמים המשפיעים של הקרקע: אקלים, ביוטה, סלע האם, זמן וטופוגרפיה. קרקעות שונות מסלעים על אף שהן נובעות מסלעי האם. קרקעות מתבלות מהר עקב השפעות חיצוניות ופנימיות וגילן של קרקעות נמדד באלפי שנים בלבד. עם הקרקעות הישנות ביותר בנות כ־16,000 שנה נמנות קרקעות מתקופת הדריאס הקדומה (אנ'). בתחום מיון הקרקעות יש להבחין בין מיון קרקע של מדעני קרקע לבין מיון קרקע של מהנדסים. בעוד שהראשונים מעוניינים בהבנת הקרקע כשלעצמה האחרונים מתעניינים יותר בתכונותיה של קרקע נתונה והאם היא תעמוד בשימוש מיועד בקרקע על ידי בני אדם. מיון הקרקעות הנפוץ ביותר כיום הוא המיון של מחלקת החקלאות של ארצות הברית. מיון זה מבחין בין 12 סוגי אב שונים של קרקעות המתפצלים לתת-קבוצות רבות יותר. מדיה וקבצים בנושא מדעי הקרקע בוויקישיתוף מילון למונחי תורת הקרקע (1966), באתר האקדמיה ללשון העברית Blume, H. P., Brummer, G. W., Horn, R., Kandeler, E., Kogel-Knaber, I., Kretzschmar, R., Stahr, K., & Wilke, B. M. (2009). Scheffer/Schachtschabel – Lehrbuch der Bodenkunde (16. ed.) Heidelberg: Springer. United States Department of Agriculture. (2002). Soil taxonomy: A basic system of soil classification for making and interpreting soil (2nd rev. ed.). https://www.nrcs.usda.gov/Internet/FSE_DOCUMENTS/nrcs142p2_051232.pdf
החוג הליבנברגי

החוג הליבנברגי (בגרמנית: Liebenberger Kreis) הוא הכינוי שהיה נפוץ בקיסרות הגרמנית לחוג חבריו הקרובים של וילהלם השני, קיסר גרמניה. השם נגזר משמה של טירת ליבנברג - מקום מושבו של פיליפ, הנסיך מאוילנבורג, אשר היה אחד מידידיו הקרובים ביותר של הקיסר. הקשר בין וילהלם לבין הנסיך מאוילנבורג החל כאשר וילהלם היה עוד נסיך צעיר. לווילהלם הייתה ילדות אומללה עם הורים שלא הבינו לרוחו, והוא מצא מקלט וחום בטירתו של אוילנבורג המבוגר ממנו בשתים עשרה שנים. הוא ביקר בטירתו של אוילנבורג שנה אחר שנה, בעיקר למטרות ציד, אך גם עבור חברתו של אוילנבורג. בשנת 1888 עלה וילהלם לשלטון כקיסר, אולם המשיך לבקר בטירת ליבנברג כאשר נזקק להירגעות ולהסחת דעת. כך נוצר בליבנברג מעין מועדון או קמרילה של בני אצולה אשר היו בקשר קרוב עם הקיסר. חברי החוג הליבנברגי עסקו בעיקר בשעשועים. אוילנבורג עצמו היה שר ומנגן, ובני אצולה אחרים היה ממציאים דרכים שונות ומשונות כדי לשעשע את הקיסר. חרף העוצמה הרבה ששידר, היה הקיסר חסר ביטחון עצמי ונהנה מהחנופה הרבה. רשמית לא היה זה מועדון פוליטי, אולם בפועל לחבריו הייתה השפעה רבה על מעשיו של הקיסר, ועצמתו של אוילנבורג הייתה כמעט בלתי מוגבלת. חברים בולטים בחוג היו: ריכרד צו דוהנה-שלוביטן, פוליטיקאי גאורג פון הולסן-האסלר, מנהל התיאטרונים המלכותיים קונו פון מולטקה, גנרל אמיל פון שליץ, איש תרבות ברנהרד פון בילוב, פוליטיקאי אשר תודות לחברותו בחוג הפך לקנצלר גרמניה החוג התפרק בעקבות פרשת הארדן-אוילנבורג אשר בה איבדו כמה מחבריו, ואף הקיסר עצמו, הרבה מיוקרתם. הקריירה של אוילנבורג התנפצה לחלוטין. את מקומו בתור איש סודו של הקיסר תפס עד מהרה מקסימיליאן אויגן השני, נסיך פירסטנברג. קמרילה הקמרילה של קרול השני, מלך רומניה כיום רובע ברשות המקומית לוונברגר לאנד (Löwenberger Land) במחוז אוברהאוול (Oberhavel) בצפון מדינת ברנדנבורג. Liebchen und der Harfner
יניסיי קרסנויארסק (כדורסל נשים)

יניסיי קרסנויארסק (ברוסית: Енисей Красноярск) הוא מועדון כדורסל נשים רוסי מהעיר קרסנויארסק, המתמודד בליגה הרוסית. הישגי השיא של הקבוצה הוא המקום השמיני בליגת העל הרוסית בשנת 1998 ובשנת 2006. הקבוצה הוקמה בשנת 1980 כקבוצת "מדיק", קבוצת כדורסל נשים של המכון הרפואי הממלכתי של קרסנויארסק. הקבוצה התמודדה בתחרויות האזוריות בברית המועצות ובעונת 1991 זכתה באליפות הליגה השנייה, אך לא העפילה לליגת הראשונה עקב התפרקות ברית המועצות. עד שנת 1993 התמודדה בטורנירים הנמוכים ובעונת 1994 זכתה באליפות הליגה השנייה והעפילה לליגה הראשונה ובעונת 1996/1997 העפילה לראשונה לליגת העל הרוסית בכדורסל נשים. יניסיי קרסנויארסק (כדורסל) מדיה וקבצים בנושא יניסיי קרסנויארסק בוויקישיתוף אתר האינטרנט הרשמי של יניסיי קרסנויארסק
אלסינור

אלסינור (בדנית: Helsingør) היא עיר באי שלן שבדנמרק. מקור השם אלסינור בא מן המילה "hals", שמשמעותה מצר צר או צוואר, זאת עקב העובדה שהיא שוכנת בנקודה הצרה ביותר במצר ארסונד, כאשר מולה ניצבת העיר הלסינגבורג שבשוודיה במרחק של ארבעה קילומטרים. התיעוד הראשון לשם זה, ב-1231, מתקופת המלך ולדמר השני, שבו מכונים המתיישבים במקום אלסינר (לעומת המתיישבים שבהליסנגבורג הקרויים אלסינגס). המבנה הראשון בעיר, שידוע, הוא מבצר פלנדרבורג, שהוקם על גבעה מדרום לעיר בסביבות 1200. העיר נוסדה בסביבות 1420 על ידי המלך אריק מפומרניה. המלך הטיל את מס על המעבר במצר ארסונד החל מ-1429 (שבוטל ב-1857). המס מימן כשני שלישים מהכנסות דנמרק, נגבה באלסינור, ועקב כך הקים בנקודה הקרובה ביותר להלסינגבורג את טירת קורגן. טירת קרוגן התרחבה ושמה שונה לטירת קרונבורג בסביבות 1580. אלסינור נעשתה לא רק למקום גביית המס, אלא גם למרכז מסחר חשוב, כך שב-1672 היא הייתה העיר השלישית בגודלה בדנמרק. האטרקציה העיקרית בעיר היא טירת קרונבורג, אתר מורשת עולמית, שבה מתרחשת עלילת המחזה המלט. אתר נוסף הוא מוזיאון הימאות הדני הנמצא בסמוך לטירה, שתוכנן על ידי האדריכל ביארק אינגלס. כיום קו המעבורת בין הלסינגור והלסינגבורג הוא העמוס ביותר בעולם, עם יותר מ-70 יציאות בכל כיוון בכל יום. פולין גדנסק, פולין (מ־1992) איטליה סן רמו, ליגוריה, איטליה שוודיה הלסינגבורג, שוודיה ארצות הברית לייק אלסינור, ארצות הברית נורווגיה הרסטד, נורווגיה אסטוניה פרנו, אסטוניה מדיה וקבצים בנושא אלסינור בוויקישיתוף אתר האינטרנט הרשמי של אלסינור אלסינור, באתר אנציקלופדיה בריטניקה (באנגלית)
מגדלנה אוגוסטה, נסיכת אנהלט-צרבסט

מגדלנה אוגוסטה, נסיכת אנהלט-צרבסט (בגרמנית: Magdalena Augusta von Anhalt-Zerbst;‏ 13 באוקטובר 1679 – 11 באוקטובר 1740), הייתה סבתו של ג'ורג' השלישי, מלך הממלכה המאוחדת. מגדלנה אוגוסטה נולדה ב-13 באוקטובר 1679 בצרבסט שהשתייכה לנסיכות אנהלט-צרבסט, לקרל, נסיך אנהלט-צרבסט, ולסופיה, דוכסית סקסוניה-וייסנפלס, בתו של אוגוסט, דוכס סקסוניה-וייסנפלס. ב-7 ביוני 1696 התחתנה מגדלנה אוגוסטה עם פרידריך השני, דוכס סקסוניה-גותה-אלטנבורג. ממנו היו לה 19 ילדים. בשנת 1732 מת בעלה פרידריך השני, דוכס סקסוניה-גותה-אלטנבורג, ובנה פרידריך השלישי, דוכס סקסוניה-גותה-אלטנבורג עלה לשלטון במקומו. בשנת 1736 התחתנה בתה אוגוסטה, נסיכת סקסוניה-גותה-אלטנבורג עם פרדריק, נסיך ויילס, אולם מגדלנה אוגוסטה סירבה ללמד אותה אנגלית, בטענה שבית הנובר הוא גרמני, והיא תסתדר עם השפה הגרמנית בבריטניה. ב-11 באוקטובר 1740 מתה מגדלנה אוגוסטה באלטנבורג, והיא בת 61 שנה. ב-7 ביוני 1696 התחתנה מגדלנה אוגוסטה עם פרידריך השני, דוכס סקסוניה-גותה-אלטנבורג. ממנו היו לה 19 ילדים: סופיה (1697–1703). פרידריך (1699–1772). בן (1700). וילהלם (1701–1771). קרל פרידריך (1702–1703). בת (1703). יוהאן אוגוסט (1704–1767). כריסטינה (1705). כריסטיאן וילהלם (1706–1748). לודוויג ארנסט (1707–1763). עמנואל (1709–1710). מוריץ (1711–1777). סופיה (1712). קרל (1714–1715). פרדריקה (1715–1775). בן (1716). מגדלנה זיבילה (1718). אוגוסטה (1719–1772). יוהאן אדולף (1721–1799). מדיה וקבצים בנושא מגדלנה אוגוסטה, נסיכת אנהלט-צרבסט בוויקישיתוף מגדלנה אוגוסטה, נסיכת אנהלט-צרבסט, באתר "Find a Grave" (באנגלית)
קתרינה שראט

קתרינה שראט (בגרמנית: Katharina Schratt‏; 11 בספטמבר 1853 - 17 באפריל 1940) הייתה שחקנית אוסטרית אשר בשל מערכת היחסים הארוכה שלה עם פרנץ יוזף הראשון, קיסר אוסטריה, נודעה בכינוי "הקיסרית הלא מוכתרת של אוסטריה". שראט נולדה ב-11 בספטמבר 1853 בעיר באדן שבאימפריה האוסטרית. לסוחר בשם אנטון שראט (1804-1883). היו לה שני אחים. מילדות היא התעניינה בתיאטרון וחלמה להיות שחקנית. הוריה ניסו להניא אותה משאיפתה זו ושלחו אותה ללמוד בפנימייה בקלן. בסופו של דבר נכנעו הוריה לתשוקתהושלחו אותה לווינה לקחת שיעורי משחק. בגיל 17 היא הופיעה לראשון בבאדן עיר הולדתה. ב-1872 היא הצטרפה לתיאטרון המלכותי בברלין ותוך זמן קצר זכתה להצלחה ולפרסום. לאחר מספר חודשים עזבה את גרמניה בעקבות בקשה של וינאים רבים שתצטרף לתיאטרון בווינה. עד מהרה הפכה לשחקנית המובילה בווינה. ב-1879 נישאה לקצין ההונגרי הברון מיקלוש קיס דה איטבה (1852-1909). היא ילדה לו בן אחד, אנטון (1880-1970) אולם התגרשה ממנו זמן קצר לאחר מכן. שראט עשתה מספר הופעות ברחבי העולם ובין היתר בניו יורק לפני שהחלה לעבוד בבורגתיאטר. היא הייתה מהשחקניות הפופולריות ביותר באוסטריה עד לפרישתה ב-1900 בעקבות חילוקי דעות עם מנהל התיאטרון. אלכסנדר השלישי, קיסר רוסיה הזמין אותה אליו לארמון הארכיבישוף בקרומייז'יז', ופרדיננד הראשון, מלך בולגריה היה ידיד קרוב שלה. הופעותיה של שראט בבורגתיאטר משכו את תשומת לבו של פרנץ יוזף הראשון, קיסר אוסטריה, ועד מהרה החל במערכת יחסים עמה. יש הטוענים שלמעשה הייתה זו אשתו של פרנץ יוזף, הקיסרית סיסי אשר עודדה את הקשר בין בעלה לבין שראט הצעירה ממנו בעשרים שנה. באותה תקופה נהגה סיסי לצאת למסעות ארוכים, וחיפשה מי שיעודד וישעשע את בעלה בהיעדרה. אחרי רציחתה של סיסי ב-1898 התהדקו היחסים ביניהם. הקיסר בנה עבורה וילה ליד ארמון שנברון, ועוד אחת בבאד אישל, וכן שילם את כל חובות ההימורים שלה. ב-1900 היא ירשה, מבעלה לשעבר, גם וילה נוספת ברינגשטראסה ממש מול האופרה של וינה. מערכת היחסים בין שראט לקיסר נמשכה כ-34 שנים עד מותו של הקיסר בנובמבר 1916. עם זאת, לא ברור טיב יחסיהם. יש הסוברים ששראט הייתה מאהבת במשרה מלאה של הקיסר, בעוד אחרים סבורים שיחסים אלו היו אפלטוניים בלבד והקיסר הבודד ושבע הטרגדיות היה זקוק בעיקר לתמיכה נפשית. שראט עצמה טענה "מעולם לא הייתי פומפדור". לאחר מות הקיסר היא עברה להתגורר בווילה שלה ברינגשטראסה וב-1920 שיחקה בסרט הגרמני "מלחמת השושן" (Der Ochsenkrieg). בשנות השלושים היא הוצפה בבקשות ובפניות של עיתונאים וסופרים לכתוב את סיפור חייה. עם זאת, היא סרבה בטענה "אני שחקנית, לא סופרת. ואין לי מה לומר". בשנותיה האחרונות נעשתה דתייה מאוד. היא נפטרה ב-17 באפריל 1940 בגיל 86. מדיה וקבצים בנושא קתרינה שראט בוויקישיתוף קתרינה שראט, במסד הנתונים הקולנועיים IMDb (באנגלית) קתרינה שראט, באתר "Find a Grave" (באנגלית) Murad, Antol (1968). Franz Joseph I of Austria and His Empire, Empress Elizabeth: Irvington Pub; First Edition. p. 115. Merkle, Ludwig (2003). Sissi, the tragic empress: the story of Elisabeth of Austria, Stiebner Verlag GmbH. p. 97. Murad, Antol (1968). Franz Joseph I of Austria and His Empire, Empress Elizabeth: Irvington Pub; First Edition. p. 114. Merkle, Ludwig (2003). Sissi, the tragic empress: the story of Elisabeth of Austria, Stiebner Verlag GmbH. pp. 97–98. תמירה צדקיהו-חסון, ‏טיול באירופה בעקבות הנסיכה סיסי, באתר GoTravel
נחש עשב

נחש עשב (שם מדעי: Opheodrys aestivus) הוא מין נחש ממשפחת הזעמניים החי בצפון אמריקה. הוא בעל צבע ירוק ומותאם לחיים בין העשבים ומכאן שמו. אורך נחש זה 116 ס"מ ולו גוף דק וראש קטן, לסת ארוכה ועיניים גדולות. צבעו ירוק וכך הוא מסווה בין העשבים. הנחש אינו ארסי ותופס את הטרף בעזרת שיניים קטנות וחדות. הוא מצוי על העצים, הענפים והעשבים וכן בקרבת מים ברחבי דרום ארצות הברית ומקסיקו. הנחש ניזון בעיקר מפרוקי-רגליים גדולים ומגוון גם בחלזונות וצפרדעים שוכנות עצים או מים. הנחש מתגנב אל הטרף מאחוריו וצד אותו בזריזות רבה. הוא עצמו נטרף על ידי עופות דורסים וכן על ידי נחשים אחרים, בעיקר זעמן מלכותי מצוי וזעמן אמריקאי מזרחי (Coluber constrictor). Opheodrys aestivus aestivus Opheodrys aestivus carinatus Opheodrys aestivus carinatus מדיה וקבצים בנושא נחש עשב בוויקישיתוף נחש עשב, באתר ITIS (באנגלית) נחש עשב, באתר NCBI (באנגלית) נחש עשב, באתר האנציקלופדיה של החיים (באנגלית) נחש עשב, באתר GBIF (באנגלית) נחש עשב באתר הרשימה האדומה של IUCN
גריף ווילן

גריף ווילן (באנגלית: Griff Whalen; נולד ב-1 במרץ 1990) הוא שחקן פוטבול אמריקאי בליגת ה-NFL. ווילן נולד בדטרויט וגדל בטולדו שבארצות הברית. בשנת 2008, החל לשחק פוטבול מכללות (אנ') בקבוצת Stanford Cardinal football (אנ') של אוניברסיטת סטנפורד. בשנת 2012, חתם כשחקן חופשי (אנ') בקבוצת אינדיאנפוליס קולטס ושיחק בה בעמדת התופס עד שנת 2015. בשנת 2016, שיחק בקבוצת סן דייגו צ'רג'רס. בנוסף, היה חבר גם בקבוצות מיאמי דולפינס, ניו אינגלנד פטריוטס ובולטימור רייבנס, אולם לא שיחק בפועל במסגרתן. בשנת 2014, אימץ אורח חיים טבעוני לאחר שקרא את הספר Thrive של טריאטלט איש הברזל, ברנדן ברייזר (אנ'). ב-2016 אף השתתף בתשדיר לקידום תזונה מהצומח, וב-2018 בסרט התיעודי כח טבעי, העוסק ביתרונות של תזונה מהצומח לספורטאים. ווילן השלים תואר בהנדסה ועיצוב המוצר. מדיה וקבצים בנושא גריף ווילן בוויקישיתוף אתר האינטרנט הרשמי של גריף ווילן גריף ווילן, ברשת החברתית אקס (טוויטר) גריף ווילן, ברשת החברתית אינסטגרם גריף ווילן באתר pro-football-reference Rachel Wenzlaff, NFL veganism? David Carter, Griff Whalen have broken the mold, Sept. 28, 2016 NFL Wide Receiver Griff Whalen: Eating Vegan 'Helps Me a Lot' - PETA (People for the Ethical Treatment of Animals) Five Questions With Griff Whalen - Miami Dolphins Colts' Griff Whalen in PETA ad: No Super Bowl chicken wings for me - IndyStar, Jan. 28, 2016 Griff Whalen describes his vegan diet, sun-sentinel Vegan NFL Star Griff Whalen Profiled by ESPN, clearlyveg, Jun 5th, 2016 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גריף ווילן".
Me, Myself & I

"Me, Myself & I" (בעברית: "אנוכי, עצמי & אני") הוא שיר שבוצע על ידי הראפר האמריקאי ג'י-איזי והזמרת האמריקאית ביבי רקסה. השיר פורסם ב-14 באוקטובר 2015, כסינגל הראשון מתוך אלבום האולפן השני שלו, When It's Dark Out. השיר נכתב על ידי ביבי רקסה, G-Easy, לורן כריסטי, TMS ומייקל קינן. עד כה נחשב השיר למדורג באופן הגבוה ביותר במצעדים עבור שני הזמרים, כאשר הגיע למקום השביעי בבילבורד הוט 100. כמו כן, הוא הופיע בפסקול ה-NBA 2K17. השיר התחיל את דרכו במצעד הבילבורד הוט 100 במקום 89, ובהמשך הגיע למקום 7 בשיאו, והפך לשיר הראשון של G-Eazy ורקסה שהגיע לעשרת הראשונים, וכן במיקום הגבוה ביותר במצעד הבילבורד הוט ראפ סונגס. נכון ל-23 באפריל 2016, נמכרו 1,109,174 עותקים בארצות הברית. הקליפ הנלווה לשיר הועלה לראשונה ב-29 באוקטובר 2015 בחשבון ה-Vevo של G-Eazy ביוטיוב. מאז פרסומו, הסרטון זכה ליותר מ-300 מיליון צפיות. בבימויו של טאג' סטן ברי, הווידאו אופף סביב הסצנה של יום הולדתו של G-Easy, שם הוא נאלץ להשלים עם החרדות שלו ועם 'האיש במראה'. ביבי רקסה מוצגת שרה לאורך כל הקליפ. הורדה דיגיטלית Me, Myself & I" – 4:11" הורדה דיגיטלית "My, Myself & I" (רמיקס של מארק סטוט וסקוט סווג'דה) – 4:35 הורדה דיגיטלית "Me, Myself & I" (רמיקס של ויקרוי) – 4:23 מידע על היצירה "Me, Myself & I" באתר מיוזיק בריינז מידע על הסינגל "Me, Myself & I" באתר מיוזיק בריינז סרטון השיר "Me, Myself & I" באתר יוטיוב מידע על הרצועה "Me, Myself & I" באתר ספוטיפיי
קלמי

האם התכוונתם ל... אברהם קלמי – כדורגלן מכבי יפו ונבחרת ישראל חיים קלמי – מחנך ואיש ציבור ספרדי ירושלים ישראל קלמי – עורך-דין ואיש ציבור יהודי-בולגרי מישלין קלמי-רה – פוליטיקאית שווייצרית שמואל קלמי – קצין צה"ל קאלמי (עיר) – עיר ברפובליקה הדמוקרטית של קונגו
Afire Love

"Afire Love" (בעברית: "אהבה בוערת") הוא שיר של הזמר-יוצר הבריטי אד שירן, לאלבום האולפן השני שלו, × (2014). השיר הוא על סבו המנוח של שירן, אשר סבל מחלת אלצהיימר. השיר הופק על ידי חבר להקת "סנואו פטרול", ג'וני מקדייד, ונעזר במרכיבים של "Remembering Jenny", אשר הולחן על ידי כריסטוף בק עבור פסקול סדרת הטלוויזיה האמריקאית, "באפי ציידת הערפדים". השיר פורסם להורדה דיגיטלית בחנות ה-iTunes ב-16 ביוני 2014, בתור הסינגל השיווקי השלישי מתוך שבעה מאלבום האולפן ×. בשל שיעורי הזרמה גבוהים, כל שירי האלבום, ביניהם "Afire Love", נכנסו למצעד בממלכה המאוחדת. השיר פורסם להורדה דיגיטלית ב-iTunes כסינגל השיווקי השלישי מתוך האלבום. הוא היה זמין להורדה דיגיטלית על הזמנה מראש של האלבום. כמו כן, השיר דורג במצעד ה-iTunes בארצות הברית. עקב שיעורי הזרמה גבוהים, "Afire Love" ויתר שירי האלבום דורגו במצעדים הבריטיים, וכן נכנס למצעד הסינגלים הבריטי לראשונה במקום ה-71, ובהמשך הגיע למקום ה-59 כשיא. כתב הדיילי טלגרף, ניל מקורמיק תיאר את "Afire Love" כסינגל אינטימי. מידע על היצירה "Afire Love" באתר מיוזיק בריינז מידע על השיר "Afire Love" באתר AllMusic סרטון השיר "Afire Love" באתר יוטיוב
אבנונית

אבנונית (שם מדעי: Inimicus) הוא סוג של דגי קרקעית ממשפחת האבנוניים. דגים אלה חיים באזור האינדו-פסיפי הטרופי בקרקעית של ימים רדודים וכן בחופים, לגונות ושוניות. חלק מהמינים חיים גם בים סוף. אלו דגים טורפים הקרובים לאבנון אך בעלי סנפירים מקושטים יותר ו"חוטם" ארוך יותר. כמותו הם שוכבים על הקרקעית מוסווים עד שדג קטן או סרטן מרחף מעליהם ושואבים אותו ביניקה מהירה לתוך פיהם. כמו האבנון גם לדגים אלה ישנם קוצים ארסיים המזדקרים בתגובה למגע בהם. אורכם 13-25 ס"מ בממוצע ומשקלם עד 480 גרם. הם בעלי גוף כדורי עם קוצים גדולים המזדקרים על גבם, הזנב שטוח והפה מגודל ובעל שפמות עדינים בקצהו. סנפירי החזה שלהם מותאמים להליכה על הקרקעית ויש להם זיזים סביב הסנפירים. Inimicus brachyrhynchus Inimicus caledonicus Inimicus cuvieri Inimicus didactylus אבנונית מרתיעה (Inimicus filamentosus) Inimicus gruzovi Inimicus japonicus Inimicus joubini Inimicus sinensis Inimicus smirnovi מדיה וקבצים בנושא אבנונית בוויקישיתוף אבנונית, באתר ITIS (באנגלית) אבנונית, באתר NCBI (באנגלית) אבנונית, באתר Animal Diversity Web (באנגלית) אבנונית, באתר GBIF (באנגלית) ע"פ האקדמיה ללשון העברית
אבנוניים

אבנוניים (שם מדעי: Synanceiidae) היא משפחה של דגי ים טורפים מסדרת העקרבנונאים החיים באזור האינדו-פסיפי בימים רדודים ובקרבת החוף. הם בעלי קרבה למשפחת העקרבנוניים. דגים אלה מומחים בהסוואה תת-מימית והם דומים בצורתם לאלמוג או לסלע בעל קוצים חדים. הם בעלי לסתות ענקיות עם יכולת יניקה מהירה מאוד. הם בעלי צורה עגלגלה עם זנב שטוח, קוצי גב גדולים וסנפירי חזה גדולים המותאמים להיאחזות בקרקעית. מעל הגב ישנם קוצים מזדקרים המלאים בארס שיכול להיות קטלני ביותר למי שדורך עליו. דגים אלה טורפים יצורים ים אחרים לרבות דגים, חסילונים ורכיכות ימיות שונות. פְּרוּדִית (Choridactylus) Erosa אבנונית (Inimicus) סוג ומין יחיד Leptosynanceia asteroblepa מינואוס (Minous) סוג ומין יחיד Pseudosynanceia melanostigma אבנון (Synanceia) סוג ומין יחיד Trachicephalus uranoscopus מדיה וקבצים בנושא אבנוניים בוויקישיתוף אבנוניים, באתר NCBI (באנגלית) אבנוניים, באתר Animal Diversity Web (באנגלית) אבנוניים, באתר האנציקלופדיה של החיים (באנגלית) אבנוניים, באתר GBIF (באנגלית)
אמנון עין-דר

אמנון עין-דר (נולד ב-1968) הוא קצין צה"ל במילואים בדרגת תת-אלוף. כיהן כראש להק האוויר במטה חיל האוויר הישראלי. עין-דר נולד וגדל בקיבוץ גבעת חיים מאוחד. עין-דר התגייס לצה"ל ב-1987 וב-1989 סיים את קורס טיס מס' 120 במגמת קרב. שירת כטייס קרב בטייסת 105 ובמחלקת מבצעים במטה חיל-האוויר. ב-2005 מונה למפקד טייסת 115 שהוקמה מחדש כטייסת ביום אויב. ב-2007 מונה למפקד טייסת 253, טייסת מטוסי F-16I. ב-2010 מונה לראש מחלקת תכנון המערכה במטה חיל האוויר וב-2013 מונה לראש מחלקת מבצעים של חיל האוויר. ב-2014 מונה למפקד בסיס רמת דוד. באוקטובר 2017 מונה לראש להק האוויר, הוא שירת בתפקיד עד פרישתו משירות הקבע ב-2020. ביולי 2023 הודיע למפקד חיל האוויר על הפסקת שירותו במטה חיל האוויר בעקבות הרפורמה המשפטית. עין-דר בעל תואר ראשון בהנדסת תעשייה וניהול מאוניברסיטת בן-גוריון בנגב ותואר שני במדע המדינה מאוניברסיטת חיפה. הוא בוגר המכללה הבין-זרועית לפיקוד ולמטה והמכללה לביטחון לאומי. נשוי ואב לארבעה. מדיה וקבצים בנושא אמנון עין-דר בוויקישיתוף עליונות אווירית: השליטה בשמיים – צורך חיוני לצבא מנצח – אתגרי צה"ל בהווה ובעתיד, בין הקטבים 28–30, אוקטובר 2020, עמ' 99–116 ראש להק-אוויר: תא"ל אמנון עין-דר, באתר חיל האוויר, 1 באוקטובר 2017 שני בכירי חיל האוויר פרשו משירות במחאה על המהפכה המשפטית, באתר וואלה, 19 ביולי 2023 "ההיסטוריה תשפוט": תת-אלוף רביעי מסרב להתייצב למילואים, באתר ערוץ 7, 19 ביולי 2023
סיסי הקיסרית הצעירה

סיסי הקיסרית הצעירה (בגרמנית: Sissi – Die junge Kaiserin) הוא סרט אוסטרי העוסק בסיפורה של אליזבת, נסיכת בוואריה הידועה בכינוי "סיסי". הסרט בוים בידי ארנסט מרישקה עם רומי שניידר בתפקיד הראשי. אמה של שניידר, מגדה שניידר (אנ'), גילמה בסרט את אמה של סיסי. הסרט הוא השני מתוך טרילוגיית סרטים של מרישקה העוסקים בסיסי. הוא יצא לאקרנים בעקבות הצלחתו המסחררת של הסרט הקודם בסדרה "סיסי", ובעקבותיו הוציא מרישקה גם את "גורלה של מלכה". הסרט נפתח לאחר שהנסיכה סיסי (רומי שניידר) והקיסר פרנץ (קרלהיינץ בוהם) כבר נשואים. סיסי מסתגלת לאט לחיים כקיסרית של אוסטריה, אבל מתקשה להסתדר עם חמותה הארכידוכסית סופי (וילמה דגישר). סופי דבקת בכללי הפרוטוקולים והנימוסים, ומפריעה לתפקודו התקין של המנגנון הקיסרי כמו גם לחיי המשפחה של בנה. כאשר סיסי יולדת בת ראשונה, סופי מתעקשת לקחת את הילדה ולגדל אותה בעצמה, כי היא מרגישה סיסי צעירה מדי ולא מוסמכת לעשות זאת. סופי גם מרגישה שהמקום של סיסי לא נמצא בחדר הילדים עם התינוקת שלה, אלא עם פרנץ הנוסע בכל רחבי האימפריה. שערורייה מאיימת לפרוץ כאשר סיסי נמלטת מווינה וחוזרת לבוואריה לראות את הוריה. היא מסתירה את האמת מאמה לודוביקה (מגדה שניידר), אבל מודה בפני אביה הדוכס מקס שהיא אינה מסוגלת לחיות יותר עם רודנותה של סופי. פרנץ עוקב אחריה ולבסוף משכנע אותה לחזור לווינה. אירוע זה מחזק את ההשפעה של סיסי על הקיסר, והיא תומכת ברוזן דיולה אנדראשי ובזכויותיהם של ההונגרים באימפריה. הסרט מסתיים כאשר סיסי מוכתרת בבודפשט כמלכת הונגריה (למעשה ההכתרה התקיימה רק לאחר הפשרה האוסטרו-הונגרית של 1867). אתר האינטרנט הרשמי של סיסי הקיסרית הצעירה "סיסי הקיסרית הצעירה", במסד הנתונים הקולנועיים IMDb (באנגלית) "סיסי הקיסרית הצעירה", באתר נטפליקס "סיסי הקיסרית הצעירה", באתר AllMovie (באנגלית) "סיסי הקיסרית הצעירה", במסד הנתונים הקולנועיים KinoPoisk (ברוסית) בתי הקולנוע בתל-אביב: סיסי הקיסרית הצעירה, למרחב, 12 בספטמבר 1958 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
Hush Little Baby (שיר של רטץ' 32)

Hush Little Baby (בעברית: הס, תינוק קטן) הוא שיר שבוצע על ידי הראפר הבריטי וורטץ' 32 בהשתתפות הזמר-יוצר הבריטי אד שירן. השיר מופיע באלבום אולפן הבכורה, Black and White. השיר הוא הרצועה השלוש עשרה במהדורה הסטנדרטית של האלבום, ואחד מתוך אחד עשר שיתופי הפעולה. הוא פורסם כסינגל החמישי והאחרון תוך האלבום ב-27 במאי 2012. הוא הופק על ידי צוות TMS ונכתב על ידם, לצד איאן ג'יימס. הרצועה נכנסה למצעד הסינגלים הבריטי כאשר בשבוע הראשון הגיעה למקום 87 ולמקום ה-12 במצעד הסינגלים העצמאיים ב-3 בספטמבר 2011 בעקבות הורדות רבות. השיר הוא עיבוד של שיר הערש האמריקאי, Hush, Little Baby. יחד עם פרסומו של האלבום Black and White, הרצועה "Hush Little Baby" נכנסה אל מצעד הסינגלים הבריטי בעקבות הורדות רבות. הרצועה גם נכנסה לראשונה למצעד הסינגלים העצמיים במקום ה-12 בעקבות פרסומו כסינגל החמישי. "Hush Little Baby" נכנס מחדש למצעד במקום התשעים וחמש בשבוע שהסתיים ב-19 במאי 2012. מידע על היצירה "Hush Little Baby" באתר Discogs סרטון השיר "Hush Little Baby" באתר יוטיוב
גורלה של מלכה

גורלה של מלכה (בגרמנית: Sissi – Schicksalsjahre einer Kaiserin, "סיסי: שנותיה הרות הגורל של קיסרית") הוא סרט אוסטרי העוסק בסיפורה של אליזבת, נסיכת בוואריה הידועה בכינוי "סיסי". הסרט בוים בידי ארנסט מרישקה עם רומי שניידר בתפקיד הראשי. אמה של שניידר, מגדה שניידר, גילמה בסרט את אמה של סיסי. הסרט הוא האחרון מתוך טרילוגיית סרטים של מרישקה העוסקים בסיסי. הוא יצא לאקרנים בעקבות הצלחתם המסחררת של הסרטים הקודמים בסדרה "סיסי" ו"סיסי הקיסרית הצעירה". מרישקה היה מעוניין להוציא סרט נוסף על סיסי, אולם רומי שניידר סרבה להמשיך ולשחק אותה למרות רצונה של אמה להמשיך ולשחק את אמה של סיסי. עם זאת, אף על פי ששיחקה במהלך הקריירה שלה בעוד עשרות סרטים שזכו להצלחה, חלקם בתפקידים בעלי אופי שונה לחלוטין מתפקידה כסיסי, דבקה בשניידר דמות זאת עד מותה. למרות רצונה המוצהר להתרחק מדמותה ותדמיתה של הנסיכה, היא מילאה שוב את דמותה של סיסי בסרטו של לוקינו ויסקונטי "לודוויג" (1972). הקיסרית סיסי נהנית מחופשה בהונגריה בחברתו של ידידה הרוזן דיולה אנדראשי. עם זאת, החופשה נהרסת כאשר אנדראשי מתוודה שהוא מאוהב בה. סיסי חוששת מפני מעשה פזיז של אנדראשי, ועל כן חוזרת לווינה אל בעלה הקיסר פרנץ. החיים בחצר המלוכה קשים עבורה מאוד, שכן חמותה סופי ממשיכה להתערב בחייה ובגידול בתה אשר נקראת גם היא סופיה. סיסי ופרנץ מתכננים חופשה בבאד אישל, אולם אז סיסי מאובחנת עם שחפת קטלנית. בהוראת הרופאים, נאלץ פרנץ להוציא את בתם מידיה ולהעביר אותה לאמו. סיסי מאבדת את הרצון לחיות, וכדי לשפר את מצבה היא נשלחת לטיולים במדיירה וקורפו. בסופו של דבר אמה, הדוכסית לודוביקה מצליחה להחזיר לה את שמחת החיים. סיסי חוזרת אל בעלה, ומתלווה אליו בביקור במה שנותר מנחלות בית הבסבורג באיטליה. אלא שהלאומנים האיטלקים מארגנים הפתעה עבר הזוג המלכותי האוסטרי. במילאנו, מתחזים משרתים פשוטים וגסים לאצילי העיר אשר אמורים להקביל את פני הקיסר והקיסרית. כאשר הזוג מבקר בלה סקאלה, מתחילה הלהקה לנגן את ההמנון הקיסרי אולם באמצע עוברת לנגן קטעים בעלי אופי לאומני מתוך "נבוקו", והמשרתים המתחזים לאצילים שרים אותם בהתלהבות רבה כמחאה נגד השלטון האוסטרי במילאנו. סיסי מצילה את המצב כאשר היא מוחאת כפיים בסיום. לאחר מכן מוצגים האצילים המזויפים בפני הקיסר והקיסרית ומביישים בהתנהגותם את האצילים האמתיים. לאחר מכן נוסע הזוג לבקר בוונציה, ונתקל בקבלת פנים עוינת לא פחות. כאשר הסירה המלכותית מפליגה לאורך התעלה הגדולה מתכנסים כל התושבים בבתים. חלונות מוגפים נפתחים ודגלי איטליה מושלכים מהם. כאשר הזוג יורד מהסירה בכיכר סן מרקו, המוני ונציאנים ממתינים, אולם במקום להריע רק עומדים בדממה ומביטים בעוינות. עם זאת, סיסי מבחינה לפתע בבתה ורצה לחבק אותה לעיני כל. האיטלקים מתרגשים, ומריעים בהתלהבות לזוג המלכותי. אתר האינטרנט הרשמי של גורלה של מלכה "גורלה של מלכה", במסד הנתונים הקולנועיים IMDb (באנגלית) "גורלה של מלכה", באתר נטפליקס "גורלה של מלכה", באתר AllMovie (באנגלית) "גורלה של מלכה", במסד הנתונים הקולנועיים KinoPoisk (ברוסית) סרטי השבוע: גורלה של מלכה, על המשמר, 28 באוקטובר 1959 ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.